open-index/open-wikipedia-markdown huggingface dataset:
Hertugdømmet Pommern

**Hertugdømmet Pommern** (tysk *Herzogtum Pommern*) ble et hertugdømme som omfattet landskapet Pommern, ved den sørlige kysten av Østersjøen, som i dag er delen til Polen (øst) og Tyskland (vest). Hertugdømmet var arvelig og ble i hele sin historie styrt av Gryf-dynastiet. Dødsfallet til den siste hertugen av dette dynastiet førte til at landet ble delt i to av Sverige og Brandenburg-Preussen. Selv om det bare var kurfyrsten-hertugen av Brandenburg som hadde rett til å arve hele Pommern, var den vestlige delen av landet under svensk militærokkupasjon. Oppdelingen i to ble da stadfestet ved freden i Westfalen.

Hertugdømmet utviklet seg fra et slavisk rike av Wartislaw I av Pommern som periodevis var avhengig av Polen, Sachsen, Danmark og til slutt Det tysk-romerske riket. Hertugene av Pommern hadde ofte styrt landet samtidig som førte til ulike interne inndelinger og framveksten av flere sentre av hertuglig makt. Intern svakhet står derfor bak tapet av selvstendighet. Etter trettiårskrigen var kongene av Sverige og kurfyrstene-hertugene av Brandenburg, seinere kongene av Preussen, medlemmer av Den tysk-romerske Riksdagen, mens landskapet ble integrert i de nye rikene som den svenske besittelsen Pommern og som den brandenburgske provinsen under det samme navnet.

## Se også
* Hansaen

## Litteratur
* Norbert Buske, Joachim Krüger, Ralf-Gunnar Werlich (Hrsg.): *Die Herzöge von Pommern. Zeugnisse der Herrschaft des Greifenhauses* (=&nbsp;Veröffentlichungen der Historischen Kommission für Pommern, Reihe V: Forschungen zur pommerschen Geschichte, Bd. 45). Köln/Weimar/Wien 2012, ISBN 978-3-412-20712-0.
* Johann Jakob Sell: *Geschichte des Herzogtums Pommern.* 1. Teil, Berlin 1819 (Volltext); 2. Teil, Berlin 1819 (Volltext); 3. Teil, Berlin 1820 (Volltext).
* Wilhelm v. Sommerfeld: *Geschichte der Germanisierung des Herzogtums Pommern oder Slavien bis zum Ende des 13. Jahrhunderts.* Duncker & Humblot, Leipzig 1896 (Nachdruck: Elibron Classics, 2005, ISBN 1-4212-3832-2 und ISBN 1-4212-3831-4).
* Martin Wehrmann: *Geschichte von Pommern.* Band 1. 2. Auflage. Verlag Friedrich Andreas Perthes, Gotha 1919 (Nachdruck: Augsburg 1992, ISBN 3-89350-112-6).
* Ludwig Albrecht Gebhardi: *Geschichte des pommerschen Reichs.* In: *Geschichte der Wendisch-Slavischen Staaten*. Band 2, Halle 1793, S. 37–241 (Online, Google).
Giuseppe Saracco

**Giuseppe Saracco** (født 9. oktober 1821 i Bistagno, Provinsen Alessandria, død 19. januar 1907 samme sted) var en italiensk jurist og politiker. Han var landets statsminister fra 1900 til 1901.

Giuseppe Saracco utdannet seg som jurist og ble medlem av Italias deputertkammer i 1849, som på det tidsdpunkt holdt til i Torino, Piemonte. Han ble utnevnt til senator i 1865 og president samme sted i 1898.

Saracco støttet Cavours politikk og gikk etter hans død over til Rattazzis parti. Han ble i samtiden vurdert som en god finanspolitiker og han klarte i 1879 å hindre en fullstendig opphevelse av kornskatten. Saracco var en sterk opponent til den skatteliberale politikk som ble ført av Agostino Magliani, finansminister i skiftende regjeringer. Han tjente som minister i regjeringene til Depretis (1887) og Crispi (1893) og huskes for sitt bidrag til å dempe konsekvensene av Depretis' korrupte og ekstravagante politikk. 

Giuseppe Saraccos regjeringstid ble preget av mordet på kong Umberto I.  Saraccos regjering gikk av etter en avstemning i Deputertkammeret i februar 1901, hvor flertallet fordømte det de mente var en svak opptreden under en havnestreik i Genova. Saracco gjenopptok etter dette sitt verv som president for Senatet, men ble ved valget i 1904 ikke gjenvalgt.

## Æresbevisninger
* Annunziataordenen
* Sankt Mauritius' og Sankt Lasarus' orden 
* Italias kroneorden
## Referanser


## Eksterne lenker
* Giuseppe Saracco på Deputertkammerets internettside Portale Storico
* Giuseppe Saracco på Senatets internettside
Journal de St.-Pétersbourg

***Journal de St.-Pétersbourg*** eller  ***Journal de Saint-Pétersbourg*** var en franskspråklig avis utgitt i St. Petersburg i Det russiske keiserdømmet (Russland), med varierende hyppighet og med noen avbrudd, fra 1825 til 1914. I det minste noe av perioden var avisen et offisielt eller halvoffisielt organ for det russiske utenriksministerium.

## Referanser


## Eksterne lenker
* ''Journal de St.-Pétersbourg'', 15./27. desember 1825, Skanning av Akademiet i Athen.
Alice Durand

**Alice Marie Céleste Durand** (født 12. oktober 1842 i Paris, død 26. mai 1902 i Boulogne-Billancourt) var en fransk forfatter, kjent under pseudonymet *Henry Gréville*.

Hun var datter av en professor, Jean Fleury, og ble med faren til St. Petersburg som skulle undervise ved Det keiserlige universitet St. Petersburg. Hun studerte selv språk og vitenskaper, og giftet seg med *Émile Durand*, en fransk jusprofessor i St. Petersburg, og ble med ham tilbake til Frankrike i 1872.

Durand forfattet et 50-talls romaner, preget av en rask handling og behagende, med skildringer av livet innen de fornemste kretser i Russland, særlig i Sankt Petersburg. Blant hennes arbeider kunne nevnes *L'expiation de Savéli* (1876), *Dosia* (1876), *La princese Oghérof* (1877) og *L'héritage de Xénie* (1880). 

Noen av hennes verker ble publisert som avis/tidsskrifts-føljetonger, for eksempel i *[[Journal de St.-Pétersbourg]]*, men også i hjemlandets  *[[Revue des deux Mondes|Revue des Deux Mondes]]*, *[[le Figaro]]*, *[[la Nouvelle Revue]]*, le *[[Journal des débats]]* og *[[Le Temps (1861-1942)|le Temps]]*.

## Verker i utvalg
* *À travers les champs*
* *Sonia*
* *Dosia*, Plon, 1876, prix de Montbon
* *L’Expiation de Savéli*, 1876
* *La princesse Oghérof*, Plon, 1876
* *Les Koumiassine*, 1877
* *Suzanne Normis*, 1877
* *La Maison de Maurèze*, 1877
* *Les Épreuves de Raïssa*, 1877
* *L’Amie*, 1878
* *Un violon russe*, 1879
* *Lucie Rodey*, 1879
* *Le Moulin Frappier*, 1880
* *La Cité Ménard*, 1880
* *Madame de Dreux*, Plon, 1881
* *Le vœu de Nadia*, Plon, 1883
* *Louis Breuil, histoire d'un pantouflard*, Plon, 1883
* *Rose Rozier*, 1872
* *Instruction morale et civique pour les jeunes filles*, 1882
* *Un crime*, 1884
* *Idylle*, 1885
* *Cléopâtre*, 1886
* *Un Mystère*, Plon, 1890
* *La Seconde mère*, Nouvelle république, 1901
* *L’Héritage de Xénie*, Plon, 1924

## Referanser


## Litteratur
* *[[Svensk uppslagsbok]]*. Malmö 1931.
Le Temps (1861–1942)

***Le Temps*** var en fransk avis i Paris som ble etablert i 1861 og ble nedlagt i 1942. Den var til tider en av landets viktigse aviser.

Den ble grunnlagt i 1861 av Edmund Chojecki (som skrev under pennenavnet *Charles Edmond*) og Auguste Nefftzer, *Le Temps* var under Nefftzers ledelse i ti år, og så overtok Adrien Hébrard hans stilling.  De tidlige utgaver av avisen gjenspeilet Nefftzers liberale tanker såvel som hans protestantisme, og hadde problemer med å bygge opp en større leserkrets. Avisen var republikansk, laisistisk og antiklerikal. Nefftzer måtte ofte vende seg til venner i Alsace for finansiell støtte til avisen. Men opplaget vokste etterhvert, fra knappe 3.000 i 1861, til 11.000 i 1869, til 22.000 i 1880.  *Le Temps* ble den vigste avis i den tredje franske republikk.

Blant dens journalister og korrespondenter var Georges Bruni, og Adolphe Cohn i USA. 

Pariserutgaven av *Le Temps* ble suspendert av Pariserkommunen i nesten to uker i mai 1871. Men St. Germain-utgaven utkom uten avbrudd i 81 år.

*Le Temps* ble kompromittert politisk på grunn av Vichytiden, fordi den etterpå ble anmklaget for å ha kollaborert. På Charles de Gaulles forlangende ble *[[Le Monde]]* grunnlagt den 19. desember 1944 for å overta den rolle *Le Temps* hadde fått som ledende medium, og både layout og skrifttype i den nye avis minnet om *Le Temps*.

## Referanser


## Eksterne lenker
* 
* ''Le Temps'' fra 1861 till 1939 i Gallica, Bibliothèque nationale de Frances digitale arkiv
Johan Mortensen

**Johan Mortensen** (1816–1879) var en færøysk kjøpmann og skipsreder.

Han var sønn av bonde Morten Danielsen og Elsa Jacobsdatter uppi í Stovu á Bø. Han var gift med Súsanna Jacobsdatter á Húsum fra Tórshavn. Paret fikk ni barn sammen, hvorav fem sønner ble kjøpmenn og skipsredere, mens to døtre ble gift med en kjøpmann og en kongsbonde. Johan Mortensen var far til kjøpmennene Peter Mortensen og Niels Juel Mortensen, farfar til sakfører Edward Mitens og oldefar til dommer Niels Ole Mitens.

Fra 1839 var Mortensen faktor ved den kongelige monopolhandelens filial i Klaksvík. I 1856 ble handelsmonopolet oppløst. Etter at den gamle filialen ble kjøpt av E.E. Meijer på vegne av Jørgen Bech & Co., fortsatte Mortensen som faktor i halvannet år. Han kjøpte deretter den gamle monopolfilialen på Tvøroyri, der han etablerte sin egen kjøpmannsforretning og rederivirksomhet. Forretningen vokste seg til å bli en av Færøyenes største. Etter hans død ble virksomheten drevet for enkens regning, men under bestyrelse av sønnen Peter. I 1889 omdannet sønnene virksomheten til et familieeid aksjeselskap, J. Mortensens Eftf.

Johan Mortensen var innvalgt på Lagtinget fra Suðuroy 1860–1861. Broren Dánjal Jákup Mortensen var også lagtingsmann.

## Referanser
Joep Lange

**Joseph Marie Albert «Joep» Lange** (født 25. september 1954 i  Nieuwenhagen i provinsen Limburg i Nederland, død 17. juli 2014 ved Hrabove i Ukraina) var en nederlandsk lege og forsker. Han arbeidet hovedsakelig med hiv-terapi. Han var president for International AIDS Society (IAS) fra 2002 til 2004, og grunnlegger og formann for *PharmAccess Foundation* til sin død.

Lange ble ansett som en av sin tids fremste AIDS-forskere. Han gikk inn for ar utdeling av legemiddel mot hiv/aids overalt i Afrika.

Lange, hans hustru og andre IAS-medlemmer var om bord på Malaysia Airlines Flight 17 da det ble skutt ned over Ukraina 17. juli 2014.

## Referanser


## Eksterne lenker
* International AIDS Society
* PharmAccess Foundation
* Joep Lange  hos ''The Body''
Borggata (Oslo)

**Borggata** (1-11, 2-12) er en gate i grenseområdet mellom mellom Grønland og Tøyen i bydel Gamle Oslo. Den begynner ved Grønlandsleiret, nærmest som en fortsettelse av Hollendergata, og går opp skråningen bak Grønland kirke. Nedre del ender nå som blindvei, ettersom det ikke er mulig å kjøre inn fra Åkebergveien. På nordsiden av sistnevnte fortsetter Borggata til Jens Bjelkes gate og avsluttes med et stykke som gangvei bort til Kolstadgata.

Gaten fikk navn i 1866 etter Håkon Håkonssons borganlegg på *Åkeberg* eller *Valkaberg*. Før utbyggingen av kirke, skole og brannstasjon etter tegninger av Wilhelm von Hanno gikk nedre del av det som nå er Borggata, altså fra Grønlandsleiret og opp til østsiden av Enerhaugplassen, under navnet Langbakken.

## Markante bygg i Borggata
* Nr. 1: Skandinavias første margarinfabrikk,  *Aug. Pellerin fils & co*, begynte produksjon her i 1876 (se også nr. 7). 
* Nr. 2b: Bygg oppført i 1868 som Grønland folkeskole, tegnet av Wilhelm von Hanno som del av et lokalt bygningsmiljø som også omfatter Grønland kirke og Grønland brannstasjon. I 1929 ble skolen lagt ned og Oslo kommunale husmorskole flyttet inn i 1930. Skolen ble senere omdøpt til Fernanda Nissen videregående skole. Forskningsstiftelsen Fafo har siden inntatt bygget. Nordøst for skolebygget er von Hannos biblioteksbygg.
* Nr. 7: *Aug. Pellerin fils & co* utvidet sin margarinfabrikk hit (se nr 1) i 1893 og ble her til 1950. Senere tok *Norges Dansehøyskole* over.

Gronland kirke2 Oslo.JPG|Borggata går opp bak Grønland kirke.
Grønland Oslo map 1860.jpg|På dette kartet fra ca.&nbsp;1860 ses nedre del av Borggatas gateløp som Langbakken.


## Referanser


## Eksterne lenker
* Oslo byleksikon
*
Emiratet Bauchi

**Emiratet Bauchi** ble grunnlagt av Fula tidlig på 1800-tallet i det som nå er delstaten Bauchi, Nigeria, med hovedstaden Bauchi. Emiratet kom under britisk «beskyttelse» i kolonitiden, og blir nå betegnet som en tradisjonell stat.

## Historie
Før Fulanikrigen var Bauchi-regionen bebodd av mange små stammer, som snakket språk knyttet til hausa, og noen av dem var muslimer.
Provinsen Bauchi ble erobret mellom 1809 og 1818 av Fula-krigere ledet av en Yakoba, sønn av den lokale Gerawa-herskeren som hadde blitt utdannet av Sokoto og hadde studert under Usman dan Fodio.

Emiratet forble under Fula-styre inntil 1902 da en britisk ekspedisjon okkuperte hovedstaden uten kamp. Britene avskaffet slavehandelen, som hadde blomstret til da, og utnevnte en ny emir, som døde noen få måneder seinere. I 1904 avla den nye emiren troskapsed til den britiske kronen.

## Emirer
Herskere av Bauchi-staten, med tittelen Lamido, var:

## Referanser
Martin Šulík

**Martin Šulík** (født 1962) er en slovakisk filmregissør, manusforfatter og skuespiller. 
Martin Šulík studerte i årene 1981–1986 ved filmskolen i Bratislava i (VŠMU).  Filmdebuten som skuespiller kom i 1984 med *Uhol pohľadu* (*Angle of Approach * fra filmregissøren Vlado Balco), hvor han spilte dokumentarregi-studenten Ivan Stoklas.
I 1991 debuterte Martin Šulík med sin første spillefilm, *Neha* (*Tenderness*). Blant hans mest kjente filmer er *Cigáň* (*Gypsy*), *Záhrada* (*Bestefars hage*) og *Slnečný štát* (*The City of the Sun /Civitas solis*). Filmen Gypsy var valgt ut som slovakisk oscarkandidat i kategorien Oscar for beste fremmedspråklige film 2012.
## Filmer i utvalg
* *Tlumočník* (2018) (*The Interpreter*). 
* *Slovensko 2.0* (2014) (sammen med:Viera Cákanyová, Juraj Herz, Miro Jelok, Peter Kerekes, Peter Kristúfek, Zuzana Liová, Ondrej Rudavsky, Miso Suchy, Iveta Grófová)
* *Cigáň* (2011) (*Gypsy*)
* *Slnečný štát* (2005) (*The City of the Sun*)
* *Klíc k urcování trpaslíku podle deníku Pavla Jurácka* (2002) (*The Key for Determining Dwarfs or The Last Travel of Lemuel Gulliver*)
* *Krajinka* (2000) (*Landscape*)
* *Orbis Pictus* (1997)
* *Záhrada* (1995) (*Bestefars hage*)
* *Don Quijote z Krivian* (1993)
* *Všetko čo mám rád* (1992) (*Kapitler i et liv*)
* *Neha* (1991) (*Tenderness*)
* *Postoj* (1989) (*The Position*)

## Skuespiller
* *Ucitelka* (2016)(*[[Klasseforstanderen]]*).
* *Výlet* (2002) (*Some Secrets*)
* *Praha ocima* (1999) (*Prague Stories*)
* *Zakázané uvolnenie* (1986) (*The Icing*)
* *Uhol pohladu* (1985) (* Angle of Approach*)
* *Dedinský sen* (TV-film) (1984) 

## Referanser


## Eksterne lenker
* 
* studvest.no
* trondheim-filmklubb.no
Dánjal Jákup Mortensen

**Dánjal Jákup Mortensen** (født 13. mars 1814 i Ørðavík, død 26. januar 1896) var en færøysk bonde og politiker.

Han var sønn av bonde Morten Danielsen og Elsa Jacobsdatter uppi í Stovu á Bø. Den yngre broren Johan Mortensen ble kjøpmann og skipreder på Tvøroyri. Dánjal Jákup Mortensen var gift med Marin Katrina Jensdatter fra Froðba og drev gårdsbruk i Ørðavík.

Mortensen var medlem av Lagtinget 1852–1855 og 1861–1869.

## Referanser
Liste over land i 1808

Det følgende er en **liste over land i verden i [[1808]]**.

## Forklaring
* Alle de facto selvstendige stater uten bred internasjonal anerkjennelse vises under overskriften *[[#Ikke allment anerkjente land|Ikke allment anerkjente land]]*.
* Biland, det vil si områder som ikke er å bli sett på som en integrert del av staten som de er avhengig av, er oppført under overskriften *[[#Ikke-uavhengige territorier|Ikke-uavhengige territorier]]*. Vasallstater inngår også.
* Okkuperte områder er ikke listet opp.

## Konstitusjonelle endringer i 1808
* 1. januar: Sierra Leone blir en kronkoloni. 
* 2. februar: Fransk okkupasjonen av Kirkestaten. 
* 13. februar: Britene okkuperer Dansk Ostindia. 
* 18. februar: Hertugdømmet Mecklenburg-Strelitz slutter seg til Rhinforbundet. 
* 1. mars: Slutt på den russiske okkupasjonen av Fystedømmet Valakia. 
* 22. mars: Hertugdømmet Mecklenburg-Schwerin slutter seg til Rhinforbundet 
* April: Slutt på den britiske okkupasjonen av Madeira. 
* 6. mai: Spania blir en fransk vasallstat.
* 24. mai: Frankrike annektere offisielt Parma.
* 30. august: Slutten på den franske okkupasjonen av Portugal. 
* 14. oktober: Oldenburg slutter seg til Rhinforbundet. 
* Desember: Kongeriket Zazzau erstattes av Emiratet Zaria.
* Stiftelse av Misau og Gwandu.
* Rheda blir på nytt annektert av Berg.
* Slutt på Khanatet Ardebil.

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## R

## S

## T

## U

## W

## X

## Y

## Z

## Ikke allment anerkjente land

## Dynastier i Marathariket
Nedenfor er listet opp de viktigste dynastiene som tilhørte Marathariket, men som i praksis var uavhengige.

## Stater innenfor Mogulriket
Følgende stater hørte offisielt til Mogulriket, men var faktisk uavhengige.

## Ikke-uavhengige territorier
Nedenfor er en liste over biland:

### Ikke-uavhengige territorier i Ashanti

### Britiske ikke-uavhengige territorier

### Ikke-uavhengige territorier av Buchara

### Kinesisk ikke-uavhengige territorier

### Danske ikke-uavhengige territorier

### Franske ikke-uavhengige territorier

### Franske ikke-uavhengige territorier (medlemmer av Rhinforbundet)

### Japanske ikke-uavhenige territorier

### Ikke-uavhengige territorier av Johor

### Ikke-uavhengige territorier av Karangasem

### Nederlandske ikke-uavhengige territorier

### Osmanske ikke-uavhengige territorier

### Ikke-uavhengige territorier van Ouaddaï

### Persiske ikke-uavhengige territorier

### Portugisiske ikke-uavhengige territorier

### Russiske ikke-uavhengige territorier

### Saudiske ikke-uavhengige territorier territorier

### Ikke-uavhengige territorier av Siak

### Ikke-uavhengige territorier i Siam

### Ikke-uavhengige territorier av Sikher

### Ikke-uavhengige territorier i Sokoto

### Spanske ikke-uavhengige territorier

### Svenske ikke-uavhengige territorier

## Referanser
Yoan Gouffran

**Yoan Gouffran** er en fransk fotballspiller som spiller for den tyrkiske klubben Göztepe SK. 

Gouffran spiller i angrep, men kan også spille på vingen.

## Referanser


## Eksterne lenker
*
Scotts

**Scotts** er et danseband fra Sverige.

## Medlemmer
* Henrik Strömberg – sang, gitar
* Roberto Mårdstam – bass
* Claes Linder – keyboard
* Per-Erik «Lillen» Tagesson – trommer

## Diskografi
### Album
* *Om det känns rätt* – 1992
* *På vårt sätt* – 2008
* *Upp till dans* – 2009
* *Längtan* – 2009
* *Vi gör det igen* – 2009

### Singler
* «En blick, en dans, en kyss (One Dance, One Rose, One Kiss)» – 2001
* «Du» – 2004
* «Big Boys'n Pink Ladies» – 2006
* «Om igen» – 2008
* «Jag tror på oss» – 2009

### DVD-er
* *På väg till Malung med Scotts* – 2010

## Svensktoppen-hits
* «Cassandra» – 1999
* «Marias kärlek» – 2001
* «En blick, en dans, en kyss" (One Dance, One Rose, One Kiss) – 2001
* «Om igen» – 2009
* «Underbar» – 2009
* «Jag ångrar ingenting» – 2010

## Referanser


## Eksterne lenker
* 
*
Simavikelva

**Simavikelva** er ei elv på Ringvassøya i Tromsø kommune i Troms. Den er  lang, og har et nedbørfelt på .

Elva har utspring fra et vatn på kote 544 på vestsida av Simavikryggen sørøst på Ringvassøya. Den renner derfra i hovedsakelig sørvestlig retning til den munner ut i Kvalsundet rundt tre kilometer nordvest for Kvalsundtunnelen.

Simavikelva er hovedvannkilde for Tromsø by.

## Referanser
Sann anomali

**Sann anomali**, betegnes: \nu\,\! er for en planet den virkelige vinkelen mellom perihelium og planeten, sett fra solen og målt i planetens bevegelsesretning.

Sann anomali er en av flere vinkelparametere innført av Johannes Kepler. I tillegg til sann anomali er de to viktigste midlere anomali og eksentrisk anomali. Begrepet «anomali» referer til at planetbanene avviker fra sirkler.

Planetens sanne anomali beregnes ved at man først beregner den midlere anomalien, deretter en hjelpevinkel, den eksentriske anomalien, og ut i fra denne kan man til slutt beregne den sanne anomalien.

Om planetbanens eksentrisitet e\, er liten, kan den sanne anomalien \nu\, beregnes direkte fra den midlere anomalien M\,\! fra den avkortede rekken:

:\begin{matrix}\nu =  M + e \cdot 2 \sin M + e^2 \cdot \frac{5}{4} \sin 2 M +
e^3 ( {13 \over 12} \sin 3 M - {1 \over 4} \sin M) + 
e^4 ( {103 \over 96} \sin 4 M - {11 \over 24} \sin 2 M) + .... \end{matrix}

Når man kjenner den sanne anomalien kan man også beregne planetens avstand til solen, r\,\!, der a\,\! er store halvakse:

:r = \frac{a \left( 1-e^2\right)}{1+e \cdot \cos \nu} 

Også avstanden til solen kan beregnes ut fra en avkortet rekkeutvikling dersom eksentrisiteten er liten:

:\begin{matrix} r = a \left ( 1 - e \cdot \cos M - \frac{e^2}{2} (\cos 2 M - 1) - \frac{e^3}{2! \cdot 2^2} ( 3 \cos 3 M - 3 \cos M) - \frac{e^4}{3! \cdot 2^3} ( 4^2  \cos 4 M - 4 \cdot 2^2 \cos 2 M) - .... \right ) \end{matrix}

Den sanne anomalien kan også brukes for en satellitts bevegelse rundt jorden, eller for et himmellegemes bevegelse rundt et annet, betydelig større sentrallegeme.

## Referanser


## Litteratur
*
*&nbsp;[Reprint av Cambridge University Press-utgaven fra 1918]
Eksentrisk anomali

**Eksentrisk anomali**, betegnet: ***E***, er for en planet vinkelen mellom perihelium og planetens posisjon projisert på en sirkel med samme radius og samme sentrum som store halvakse for baneellipsen målt i baneellipsens origo.

Eksentrisk anomali er en av flere vinkelparametere innført av Johannes Kepler. I tillegg til eksentrisk anomali er de to viktigste midlere anomali og sann anomali. Begrepet «anomali» referer til at planetbanene avviker fra sirkler.

«Eksentrisk» viser til at vinkelen refererer seg til ellipsens sentrum, som er eksentrisk i forhold til solen.

Punktet P, planetens posisjon, har parametriseringen (a \cos E, b \sin E). Vinkelen E peker ikke mot planeten unntatt når E er et heltall ganger 90 grader.

Den eksentriske anomalien er relatert til midlere anomali gjennom Keplers ligning:

:M =  E - e \cdot \sin E

der e\,\! er banens eksentrisitet og M\,\! er planetens midlere anomali. Vinklene M og E må gis i radianer.

Ligningen har ikke en endelig analytisk løsning for E\,\! for gitte M\,\! og e\,\!. Ligningen løses i praksis med en numerisk iterativ metode, for eksempel Newton-Raphsons metode. 

Hvis e\,\! er liten, kan i stedet en avkortet rekkeutvikling benyttes:

:\begin{matrix}E =  M + e \cdot \sin M + \frac{e^2} {2! \cdot 2} (2 \sin 2 M) +
\frac{e^3} {3! \cdot 2^2 } (3^2 \sin 3 M - 3 \sin M) + 
\frac{e^4} {4! \cdot 2^3} (4^3 \sin 4 M - 4 \cdot 2^3 \sin 2 M) + .... \end{matrix}

Planetens avstand r\,\! fra sentrallegemet (solen) (FP i figuren) uttrykt ved E finnes som:

:r = a \left ( 1 - e \cdot \cos{E} \right ) 

Når den eksentriske anomalien er beregnet, kan man ut av dette beregne den sanne anomalien, \nu\,\! (vinkelen f i figuren):

: \nu = 2 \cdot \tan^{-1} \left( \sqrt{ \frac{1+e}{1-e} } \cdot \tan \frac{E}{2} \right) 

Eksentrisk anomali kan også brukes for en satellitts bevegelse rundt jorden, eller for et annet himmellegemes bevegelse rundt et annet, betydelig større sentrallegeme.

## Referanser


## Litteratur
*
*&nbsp;[Reprint av Cambridge University Press-utgaven fra 1918]
Radoslava Mavrodieva

**Radoslava Mavrodieva** (født 13. mars 1987) er en bulgarsk friidrettsutøver som konkurrerer i kulestøt. Hun representerte landet sitt under Sommer-OL 2012 i London, der hun ble utslått i kvalifiseringen i kulestøt. Hennes fremste internasjonale meritt er bronse fra EM i friidrett innendørs 2015. 

## Idrettskarriere
;2004-05
Mavrodieva kom på 6.-plass ved junior-VM i friidrett 2004, med 15,79 meter i finalen, og ved junior-EM i friidrett 2005 kom hun på 5.-plass. Hun ble bulgarsk mester i kulestøt i 2005, med 15,11 meter.

;2010
Ved Lag-EM i friidrett 2010 (Third League) kom Mavrodieva på 2.-plass i kulestøt, med 16,78 meter. Dette bidro til at Bulgaria kom på 2.-plass sammenlagt, og rykket opp til Second League ved lag-EM 2011. Hun deltok ved EM i friidrett 2010, men fikk nest svakest resultat i innledningsheatet, med 15,58 meter, og gikk ikke videre til finalen. Hun endte på 18.-plass i dette mesterskapet. 

;2011
I mars deltok Mavrodieva ved EM i friidrett innendørs 2011, men kom på 12. og sisteplass i kvalifiseringsrunden, og nådde ikke finalen. Hun fikk 15,24 som lengste støt. Bed Lag-EM i friidrett 2011 deltok Bulgaria i Second League, og hun kom her på 2.-plass i kulestøt, bak Austra Skujytė fra Litauen. Hun deltok ved VM i friidrett 2011 i Daegu, men kom sist av de 25 som deltok i kvalifiseringen, og nådde ikke finalen. 

;2012
Mavrodieva fikk ingen gyldige støt ved VM i friidrett innendørs 2012. Hun nådde finalen ved EM i friidrett 2012, der hun kom på 6.-plass med 18,14 meter. Hun fikk ingen gyldige støt ved sommer-OL 2012. 

;2013
Hun deltok ved EM i friidrett innendørs 2013, og greide 17,32 i kvalifiseringsrunden. Dette holdt til 10.-plass i kvalifiseringen, og hun ble ikke blant de 8 som gikk til finalen. Ved Lag-EM i friidrett 2013 deltok Bulgaria i First League, og Mavrodieva vant kulestøt i dette mesterskapet, med 18,36 meter. Bulgaria kom likevel nest sist sammenlagt, og rykket ned til Second League. Ved VM i friidrett 2013 kom hun på 19.-plass i kvalifiseringen, med 17,34 meter, og nådde heller ikke denne VM-finalen. 

;2014
I 2014 kom hun på 17.-plass ved VM i friidrett 2014 og 12.-plass ved EM i friidrett 2014. Bulgaria konkurrerte i Second League (tredje øverste divisjon) ved Lag-EM i friidrett 2014, og Mavrodieva vant kulestøt, noe som ga 12 poeng i lagkonkurransen. 

;2015
Hun vant sin første store internasjonale medalje ved EM i friidrett innendørs 2015, der hun fikk bronse bak Anita Márton og Julia Leantsiuk. Bulgaria konkurrerte igjen i Second League ved Lag-EM i friidrett 2015, og Mavrodieva kom her på 2.-plass i kulestøt, bak ungarske Anita Márton. Bulgaria kom på 2.-plass i lagkonkurransen sammenlagt, og rykket dermed opp til First League ved lag-EM i 2017.

;2016
Ved det bulgarske mesterskapet innendørs 2016 vant hun kulestøt med 17,96 meter. Ved VM i friidrett innendørs 2016 kom hun på 6.-plass med 18,00 meter.

## Referanser


## Eksterne lenker
* 
*  Profil på All-Athletics.com
Sandra Lemos

**Sandra Lemos** (født 1. januar 1989 i Pradera i departementet Valle del Cauca i Colombia) er en colombiansk friidrettsutøver som konkurrerer i kulestøt. Hun representerte landet sitt under Sommer-OL 2012 i London, der hun ble utslått i kvalifiseringen i kulestøt. 

## Referanser

## Eksterne lenker
*
Efemeridetidsskalaen

**Efemeridetidsskalaen** ET (fra engelsk *Ephemeris Time*) er en i dag utgått tidsskala basert på jordens bevegelse i sin bane rundt solen. Denne bevegelsen er betydelig mer stabil enn jordens rotasjon rundt sin egen akse. Fra 1960 til 1967, da den internasjonale atomtidsskalaen TAI erstattet ET, ble SI-enheten 1&nbsp;sekund definert som 1/31556925,9747 av det tropiske årets lengde - det vil si det året som beregnes gjennom observasjoner mot solen – i begynnelsen av år 1900. Dette innebar at 1&nbsp;sekund tilsvarte et middelsekund av jordens rotasjon på slutten av 1800-tallet. Tidsskalaens begynnelse, den såkalte initielle fasen, er valgt slik at ET og UT1 omtrentlig stemte overens i år 1900. På grunn av den langsomme nedbremsingen av jordens rotasjon rundt sin egen akse, og øvrige variasjoner, var forskjellen mellom ET og UT1 i 2010 på 66&nbsp;sekunder.

Innen astronomien ble ET foreslått i 1948, og akseptert av IAU i 1952. ET ble etter det brukt frem til 1984 da den ble erstattet av terrestrisk tid, TT, som bygger på atomtidsskalaen, men som forsøker å være kontinuerlig med den tidligere ET-tidsskalaen. Følgende forbindelse gjelder mellom TT og TAI:

:TT - TAI = 32,184 sekunder

Denne forskjellen kommer av at TAI ble definert likt som UT2 den 1. januar 1958 00:00:00 UT2, og på den tiden var ET - UT2 lik 32,18&nbsp;sekunder.

## Litteratur
*

*
## Eksterne lenker
* Time Scales
Wilhelm Nichterlein

**Wilhelm Nichterlein**, også omtalt som **Josef Nichterlein**, (født 1886 i Probstzella i Thüringen, død 26. juli 1947 i Hamburg) var en tysk konsertpianist og musikklærer. Han arbeidet også som organist og dirigent ved St. Wenzel-kirken i Naumburg. Han var soldat under første verdenskrig og ble såret ved fronten. Han var stasjonert i Norge under andre verdenskrig. 

Under andre verdenskrig tjenestegjorde han i Wehrmacht og fra 1941 var han stasjonert i Norge, på slutten med majors grad. I mai 1945 ledet han Frontleitstelle 12 i Oslo og overlot i kraft av å være den høyeste (og trolig eldste) tilstedeværende offiser Akershus festning til Hjemmefrontens representant fenrik Terje Rollem 11. mai 1945. (Det var vanlig i Wehrmacht at eldste offiser i en garnison ble betegnet som «Standortälteste», en seremoniell tittel, men også den befalingsmannen som var kontaktperson til sivile myndigheter.) To dager tidligere hadde Franz Böhme undertegnet den tyske kapitulasjonen i Norge og de tyske styrkene var forpliktet til å trekke seg ut av alle større byer og befestninger. Om morgenen 11. mai hadde de fleste tyske soldatene og offiserene forlatt Akershus festning og det sentrale Oslo, omkring 500 tyske soldater var til stede på festningen ved overleveringen. Klokken 13.00 marsjerte Rollem med hundre mann inn på festningen. Omkring 500 mann fra Polititroppene kom også til Akershus. Nichterlein syntes det var respektløst at Rollem ikke hadde uniform og offisersdistinksjoner. Fotografen Johannes Stage hadde fått tips om hva som skulle skje og tok bildet uten at personene la merke til det. Bildet ble offentliggjort første gang i *[[Oslo-Pressen]]* 12. mai. 

Etter det tyske nederlaget ble Nichterlein internert i «Lager Schwarzenborn» utenfor Skien og ble av de allierte kontrollmyndigheter utnevnt som kommandant for Reservat 44 som omfattet oppsamlingsleirene i Porsgrunn og Skien. 

Nichterleins privatliv er lite kjent. Mens han satt internert i Norge korresponderte han med Albert Schweitzer. Det er uklart om de to holdt konserter sammen. 

Wilhelm Nichterlein døde en måned etter at han ble repatriert til Tyskland i juni 1947. Hjemstedsadressen hans var da oppgitt til Rendsburg i Schleswig-Holstein i den britiske sonen, trolig for å unngå å bli sendt til den sovjetiske okkupasjonssonen.

## Referanser


## Kilder
*Johan Ellefsen: St Hallvard 2/2005 s 37ff. Offiserene som overleverte Akershus festning.
*Foredrag om Wilhelm Nichterlein av Gunnar Hasle.
*Anmeldelse av en konsert Nichterlein ledet i 1939, i Neue Zeitschrift für Musik (grunnlagt av Robert Schumann), 108. årgang, 1941
*Nichterlein, Wilhelm:   Die Hildebrand-Orgel in der St. Wenzelskirche zu Naumburg a. S. und ihr Erbauer. (1933), 16p 
*Der Dom zu Drontheim. Übersetzung von Wilhelm Nichterlein.
Sainte-Pélagie-fengselet

**Sainte-Pélagie** var et fengsel i Paris fra 1790 til 1899. Det huset mange berømte fanger under den franske revolusjon, med Madame Roland og Grace Dalrymple Elliott  som de eneste kvinnene blant dem. Etter revolusjonen var Marquis de Sade en av de innsatte; likeså den unge matematiker Évariste Galois. Under Julimonarkiet (1830) ble *aprilopprørerne* innesperret her, og noen av dem klarte å flykte gjennom en tunnel. Gustave Courbet ble fengslet her på grunn av sin rolle under Pariserkommunen. Han malte et selvportrett kalt *Selvportrett i Ste.-Pélagie*.

## Litteratur
### Eldre verker
* *Les Prisons de France*: Bicêtre. Saint-Lazare. Sainte-Pélagie. Le Temple. La Conciergerie... P., Impr. Lahure, sans date. Relié à la suite. Illustré par Th. Weber.
* François-Vincent Raspail: *Lettres sur les prison de Paris*, 2 vol., Paris, 1839.
* Maurice Alhoy et Louis Lurine: ''Les prisons de Paris : histoire, types, moeurs, mystères'', Paris, Éditions Gustave Havard, 1846. 
* Pierre-Clément Bérard: *Sainte-Pélagie en 1832*, Nantes, 1886.
* Ernest Gégout, Charles Malato et Théophile Alexandre Steinlen (ill. de): *Prison fin de siècle. Souvenirs de Pélagie*, Cœuvres-et-Valsery, Ressouvenances, 1999, fac-similé de l'édition de 1891, 352. ISBN 2-904429-95-6
* Émile Couret: ''Le Pavillon des princes, histoire complète de la prison de Sainte-Pélagie depuis sa fondation jusqu'à nos jours'', Paris, Librairie Ernest Flammarion, 1895.

### Yngre verker
* Philippe Darriulat: « Les prisonniers de Sainte-Pélagie », i *L'Histoire*, n° 167, juin 1993, p. 40-47.

## Eksterne lenker
*
Grace Elliott

**Grace Dalrymple Elliott** (født 1754 i Edinburgh i Skottland, død 1823 i  Ville d'Avray i Frankrike) var en skotsk prostituert. Hun var kjent for sine forhold til mange av samtidens berømte menn og makthavere, fremst den kongelige franske hertug Filip av Orléans. Hun ble arrestert av Robespierres regime under den franske revolusjon og forfattet memoarer om sine opplevelser under revolusjonen, *Ma Vie Sous La Révolution*, som ble publisert posthumt i 1859.

## Biografi
Grace Dalrymple var datter av en engelsk advokat, Hew Dalrymple, og ble oppfostret i et fransk kloster, der hun ble forberedt til å bli et medlem av sosieteten. Hun ble beskrevet som vakker, intelligent og sofistikert. Hun vendte i 1771 hjem til Edinburgh i Skottland og giftet seg med den rike doktor John Elliott. År 1774 rømte hun hjemmefra med Lord Valentia. Hun fikk skilsmisse, men ble kidnappet av sin bror, som sperret henne inn i ett fransk kloster.

En av hennes beundrere, Lord Cholmondeley, hjalp henne til å flykte til London, der hun ble luksusprostituert. I 1782 fødte hun en datter, Georgina Seymour (1782-1813), døpt tll *Georgina Frederica Augusta Elliott Daughter of His Royal Highness George Prince of Wales & Grace Elliott*, som avisen Morning Post hevdet var den erkjente datter av kong Georg IV av Storbritannia, med hvem hun hadde hatt en kortvarig forbindelse. Det ble aldri klargjort hvem som var far, skjønt flere menn hevdet farskap.

Grace Elliott ble presentert i 1784 av prinsen av Wales for hertugen av Orléans, som hun innledet et forhold til, og fra 1786 levde hun i Paris. Da Robespierre tok makten under den franske revolusjon ble Orléans henrettet, selv om han hadde støttet revolusjonen. Grace Elliott ble arrestert i 1793 fordi hun var britisk borger og rojalist og for at hun hadde et brev fra politikeren Charles James Fox til admiral Latouche-Treville, og ble anklaget for å ha hjulpet rojalisten Marquis de Champcenetz med å flykte fra Paris. Brevet hadde imidlertid aldri blitt åpnet, og da det skjedde, viste det seg å være politisk ufarlig. Hun ble flyttet mellom flere fengsler men ble aldri henrettet, og ble løslatt etter at Robespierre ble styrtet.

Ryktene ville at hun hadde hatt Napoleon I blant sine kunder og takket nei til hans frieri. Hun døde som elskerinne til borgermesteren i Ville d'Avray.

## Memoarer
* Grace D. Elliott: *Journal de ma vie durant la Révolution française.* Editions de Paris, Paris 2001, ISBN 2-84621-012-8

## Referanser


## Litteratur
* Armand Baschet: *Histoire de Philippe Égalité, Grandet.* Paris 1851
* Anthony Camp: *Royal Mistresses and Bastards: Fact and Fiction 1714-1936*, London, 2007, ISBN 9780950330822
* Jo Manning: *My Lady Scandalous: The Amazing Life and Outrageous Times of Grace Dalrymple Elliot, Royal Courtesan.* Simon & Schuster Adult Publishing Group, 2005, ISBN 0-7432-6262-X
Diario Extra

**Diario Extra** kan vise til:

*Diario Extra (Costa Rica), ei costaricansk tabloidavis
*Diario Extra (Ecuador), ei ecuadoriansk avis
Diario Extra (Costa Rica)

***Diario Extra*** er ei costaricansk tabloidavis. Den ble gitt ut første gang i oktober 1979. Avisa kommer ut hver dag fra mandag til lørdag, og er landets mest leste avis. Den har et mer venstredreid syn enn de fleste andre avisene i landet.

*Diario Extra* kjennetegnes av sensasjonsoverskrifter i rødt blekk, og den trykker ofte eksplisitte bilder av ulykker og lignende som andre costaricanske aviser sensurerer. Hver utgave har også en rekke bilder av lettkledde kvinner.

Avisa er en del av Grupo Extra, som også eier tv-kanalen Extra TV 42.

## Eksterne lenker
* Avisas nettsted
Anita Márton

**Anita Márton** (født 15. januar 1989 i Szeged) er en ungarsk friidrettsutøver som konkurrerer i kulestøt. 

;2012
Hun representerte landet sitt under Sommer-OL 2012 i London, der hun ble utslått i kvalifiseringen i kulestøt. 

;2015
Márton har gull ved EM i friidrett innendørs 2015 i Praha, der hun vant kulestøt med ny ungarsk rekord på 19,23 meter, foran Julia Leantsiuk og Radoslava Mavrodieva.

;2016
Hun vant sølv under VM i friidrett innendørs 2016 og representerte landet sitt under Sommer-OL 2016 i Rio de Janeiro der hun tok bronsemedalje i kulestøt.
 
;2017
Hun vant sølv under VM i friidrett 2017 i kulestøt.

;2021
Anita Márton tok 21. plass for Ungarn i kulestøt under Sommer-OL 2020 i Tokyo og kvalifiserte seg dermed ikke til finalen. 

## Referanser


## Eksterne lenker
*
Universitetet i Strasbourg

**Universitetet i Strasbourg** er et universitet i byen Strasbourg, i regionen Alsace i det østlige Frankrike. Det er Frankrikes nest største universitet (etter Universitetet i Aix-Marseille), og har omkring 43&nbsp;000 studenter og mer enn 4&nbsp;000 forskere.

Dagens universitet har sine historiske røtter tilbake til det lutherske Johannes Sturm Gymnasium som ble grunnlagt i 1538, og som i 1621 ble omdannet til det tyskspråklige *Universität Straßburg*. I 1970-årene ble dette delt i tre separate institusjoner: Louis Pasteur universitetet, Marc Bloch universitetet og Robert Schuman universitetet. Den 1. januar 2009 ble disse tre slått sammen til det nye forente Universitetet i Strasbourg, som er blant Europas beste innenfor League of European Research Universities.

## Referanser


## Eksterne lenker
*
Taganga

**Taganga** er en by utafor Santa Marta på den karibiske kysten nord i Colombia. Den utgjør et corregimiento i distriktet Santa Marta i departementet Magdalena. Byen har omtrent 3000 innbyggere.

Taganga er et svært populært turistmål, særlig på grunn av de mange strendene. Byen ligger også like ved Tayrona nasjonalpark.

## Eksterne lenker
*
Latin American Idol

***Latin American Idol*** er en latinamerikansk sangtalentkonkurranse som gikk på Canal Sony fra 2006 til 2009. Det var den latinamerikanske utgaven av britiske *[[Pop Idol]]* og ble sendt i 23 land. Programmet ble spilt inn i Buenos Aires i Argentina, og hadde som mål å oppdage spanskspråklige popidoler i Amerika. Deltakerne kunne være fra hvilket som helst spansktalende land i Amerika, og også fra Brasil så lenge de kunne synge på spansk.

## Resultater
### 2006
*Vinner:  Mayré Martínez (Venezuela)
*Andreplass:  Noelia Soto (Argentina)

### 2007
*Vinner:  Carlos Enrique Peña Aldaña (Guatemala)
*Andreplass:  Ricardo Caballero Tostado (Mexico)

### 2008
*Vinner:  Margarita Henríquez (Panama)
*Andreplass:  María José Castillo (Costa Rica)

### 2009
*Vinner:  Martha Heredia (Den dominikanske republikk)
*Andreplass:  Eduardo Aguirre (Costa Rica)

## Referanser


## Eksterne lenker
*
Kårvikelva

**Kårvikelva** er ei elv på Ringvassøya i Tromsø kommune i Troms. Den er  lang, og har et nedbørfelt på .

Elva starter som flere små bekker nord for Simavikryggen i fjellene sør på Ringvassøya. De samles i Vestre Langryggvatn (346 moh.) som er utspring for selve Kårvikelva. Den renner først mot vest gjennom Øvre Kårvikdalen til Kårvikvatnet (210 moh.), deretter mot sørvest gjennom Kårvikdalen til den munner ut i Kvalsundet ved Indre Kårvik, rundt ni kilometer nordvest for Kvalsundtunnelen.

## Referanser
Liste over land i 1810

Det følgende er en **liste over land i verden i [[1810]]**.
## A

## B

## E

## F

## Ikke allment anerkjente land
### Ikke-uavhengige territorier i Sokoto

### Spanske ikke-uavhengige territorier

### Svenske ikke-uavhengige territorier

## Referanser
Amynodontidae

Se artikkel!

**Amynodonter** (Amynodontidae) er en utdødd familie med flodhestlignende hovdyr som levde i Nord-Amerika og Eurasia for mellom 46,2 og 7 millioner år siden. Artene hadde store, sabelformede hoggtenner og levde trolig en semi-akvatisk tilværelse. Det er kjent at noen arter, blant annet *[[Cadurcodon]]*, lignet mer på tapirer.

## Slektsforhold
Etterkommertreet nedenfor viser familiegruppens posisjon i slektstreet.

## Systematikk
* Amynodontinae
** Cadurcodontini
*** *[[Cadurcodon]]*
*** *[[Lushiamynodon]]*
*** *[[Sharamynodon]]*
*** *[[Sianodon]]*
** Metamynodontini
*** *[[Gigantamynodon]]*
*** *[[Metamynodon]]*
*** *[[Paramynodon]]*
*** *[[Zaisanamynodon]]*
* Incertae sedis (uavklarte slekter)
** *[[Amynodontopsis]]*
** *[[Armania (genus)|Armania]]*
** *[[Cadurcamynodon]]*
** *[[Cadurcopsis]]*
** *[[Cadurcotherium]]*
** *[[Caenolophus]]*
** *[[Euryodon]]*
** *[[Hypsamynodon]]*
** *[[Megalamynodon]]*
** *[[Mesamynodon]]*
** *[[Penetrigonias]]*
** *[[Procadurcodon]]*
** *[[Rostriamynodon]]*
** *[[Teilhardia]]*
** *[[Toxotherium]]*

## Referanser

## Eksterne lenker
*
Helaletidae

Se artikkel!

**Helaletidae** er en utdødd familie med tapirer, som også hadde fellestrekk med neshorn. Familien levde i Asia og Nord-Amerika under eocen og oligocen. Gruppen kan er trolig parafyletisk. Av arter som er kjent fra denne gruppen er *[[Heptodon]]*, som var omkring 1 meter lang og lignet mye på eksisterende tapirer. En annen var *[[Helaletes]]*.

## Slektsforhold
Etterkommertreet nedenfor viser familiegruppens posisjon i slektstreet.

## Referanser


## Eksterne lenker
*
Trompetstikk

**Trompetstikk** er en knute som består av to halvstikk som omringer albuene av en S eller Z foldet tau, og benyttes for å forkorte tauet. Den kalles også **menning**.

Med moderne glatte tau kan man ikke være sikker på at den vil holde under last.

## Utforming
Trompetstikk kan utformes ved å folde langparten i tre (S eller Z) for deretter å lage en halvstikk rundt begge buktene (på begge albuer) med den nærmeste langpart.

## Varianter
* En variant er å benytte dobbel halvstikk istedenfor halvstikk rundt de to buktene. 
* En annen variant (**catshank** på Engelsk), hvis man har mulighet til å tre tampen gjennom endeknuten, er å  benytte Børedrag rundt buktene. Bukten må da ikke passere gjennom Børedragets turn (bred kjeve) men mellom den første og den andre gang tampen krysser langparten (første øye i Børedrag).
* En tredje variant (**dogshank** på Engelsk), igjen hvis man har mulighet til å tre tampen gjennom endeknuten, er etter å ha tatt en halvstikk rundt albuen, fortsette gjennom albuen. Hvis man gjør dette på  begge endene, får det hele utseende som to pålestikk mot hverandre  hvor tampen av den ene fortsetter som runden og langparten på den andre. Denne versjonen vil ikke kunne løsne under bruk, men er like lett å løsne ellers som pålestikk.

* **Brannmanssete** er varianten som har en dobbelt slippet knute istedenfor en enkel S eller Z i midten, og albuene er sikret med halvstikk. Her er det viktig å ikke bruke en dobbelt slippet Børedrag (**Tom-fool's-knot** på Engelsk)  hvor tampene tres gjennom knuten i midten, men **Handcuff-knot** hvor tampene forblir hver på sin side av knuten i midten, og krysser hverandre inne i den. Den utformes ved å dra rundene i en dobbelt halvstikk gjennom hverandre og deretter låse med en halvstikk rundt bukten på hver side.
* **Kamikaze** er varianten hvor midtre ledd i  Z eller S ikke er hel. Stabil kun når det er spenning på tauet, kan tenkes brukt hvis man ønsker å ta med videre mest mulig av tauet etter en nedstigning; Risting av tauet nedenifra vil løsne den. Ikke anbefalt unntatt ved ekstreme nødssituasjoner, og kun når tautypen passer. Har man tau nok til to ganger nedstigningen, kan man bruke muleknopp med slipp (egentlig enhver knute med slipp) som vil være sikrere.

## Eksterne lenker
* kamikaze knute
Paraceratherium

* *P. bugtiense*
* *P. transouralicum*
* *P. orgosensis*
* *P. prohorovi*

***Paraceratherium*** (også kjent som ***Indricotherium*** og ***Baluchitherium***) er, så langt man vet, ei slekt som inneholder de største landlevende pattedyrene som har levd på kloden vår. Det var neshornlignende dyr, som trolig tilhørte den utdødde familien Hyracodontidae, en søsterfamilie til Rhinocerotidae (neshorn). Klassifiseringen av *Paraceratherium* er imidlertid fortsatt usikker.

*Paraceratherium* tilhørte klodens megafauna og levde i det sentrale Eurasia under oligocen, trolig for 34 til 23 millioner år siden. Til tross for et nært slektskap med neshorn, hadde ikke *Paraceratherium* horn. Derimot hadde tannsettet mye til felles med neshorn og andre utdødde Ceratomorpha. Halsen var usedvanlig lang og hodet relativt lite i forhold til resten av kroppen, som trolig var dekket av tykk hud. Ekstremitetene var kraftige. Man har antatt at arten har vært løv-, skudd-, frukt- og kvisteter.

Forskere har antydet at voksne *Paraceratherium* i snitt veide omkring 11 tonn, men at enkeltindivider kunne bli opp mot 17 tonn tunge. Det største individet man kjenner til målte 4,8 meter i skulderhøyde og var omkring 7,4 meter langt.

Det er uklart hvor mange arter som fantes, men Lucas og Sobus (1989) anerkjente fire:
* *P. bugtiense* (Forster Cooper, 1911)
* *P. transouralicum* (Pavlova, 1922)
* *P. orgosensis* (Chiu, 1973)
* *P. prohorovi* (Borissiak, 1939)

## Referanser

## Eksterne lenker
*
Mercury Marine

**Mercury Marine** ble grunnlagt i 1939  og er en avdeling av Brunswick i Lake Forest, Illinois i USA. Selskapets primære virksomhet er utenbordsmotorer.
## Mercury
De lager Mercury motorer for private, kommersielle og offentlige salg. Mercury har også sin egen linje med racing motorer skreddersydd for kraft og fart.  Mercury utenbordsmotorer 30 hk og mindre er laget av Tohatsu i Japan. Mercury Marine bygger 40, 50 og 60 hestekrefters påhengsmotorer i Suzhou, Kina. Mercury produserer motorer over 75 hestekrefter i sin Fond du Lac, Wisconsin hub i USA.
## Mariner
De lager også Mariner utenborsmotorer tilrettelagd for salg utenfor U.S.A. Disse blir lagd i Japan.

## Referanser
 

## Eksterne lenker
* Mercury sin nettside 
* Mariner sin nettside
Mercury

**Mercury** (engelsk for kvikksølv, Merkur) kan referere til:

* Mercury (bil)
* Mercury (programmeringsspråk)
* Mercury Marine - Produsent av påhengsmotorer
* Mercury-programmet - Amerikansk romfartsprogram
* Mercury Records

## Personer
* Freddie Mercury

## Se også
* Mercur
Tynnleppet multe

**Tynnleppet multe** (*Liza ramada*) er en fiskeart.

Den har en spoleformet kropp med en liten munn. De to korte ryggfinnene sitter langt fra hverandre. Overleppa har en rad med små tenner og er mindre enn hos tykkleppet multe. Den har ikke gylne flekker på gjellelokket i motsetning til gullmulte og springmulte. Arten kan bli 70&nbsp;cm lang og 2,9&nbsp;kg. Vanlig lengde er rundt 35&nbsp;cm.

Tynnleppet multe er en stimfisk som lever på grunt vann i havet og som ofte vandrer opp i brakkvann og ferskvann. Den eter for det meste alger, men tar også små virvelløse dyr og detritus. Ofte svømmer den med snuten nesten opp i vannskorpa.

Utbredelsen strekker seg fra Norge sørover til Marokko. Den finnes også i Middelhavet og Svartehavet, og det er gjort noen funn i Østersjøen. Langs norskekysten er den en sjelden gjest nordover til Trøndelag.

Tykkleppet multe er en ettertraktet sportsfisk, ettersom den er vanskelig å få på kroken på grunn av den lille munnen. I Sør-Europa drives det kommersielt fiske etter arten.

## Kilder
*  Besøkt 19. juli 2014.
* 
* 

## Eksterne lenker
*